open-index/open-wikipedia-markdown huggingface dataset:
Vercetti Regular (γραμματοσειρά)

Η **Vercetti Regular**, γνωστή και ως **Vercetti**, είναι γραμματοσειρά χωρίς ακρεμόνες με στοιχεία από τον ουμανιστικό και γεωμετρικό σχεδιασμό. Δημοσιεύθηκε στις 8 Σεπτεμβρίου 2022 και διατέθηκε δωρεάν (freeware) για προσωπική και εμπορική χρήση, βάσει της άδεια χρήσης *Licence Amicale*, που επιτρέπει στους χρήστες τον ελεύθερο διαμοιρασμό του λογισμικού με άλλα πρόσωπα.αριστερά|μικρογραφία|Σύγκριση γραμματοσειρών Vercetti Regular (μπλε) και MgOpen Moderna (κόκκινο)Η δομή των χαρακτήρων της γραμματοσειράς είναι συμπαγής και συμβατική. Αυτό την καθιστά συμβατή με διάφορα έργα γραφιστικής, όπως σχεδιασμό ιστοσελίδας, εταιρική ταυτότητα, αφίσες και διαφήμιση.

Μορφολογικά, η Vercetti Regular (ΔΦΑ /vərˈʧɛti ˈrɛɡjʊlər/) έχει ορθογώνια εμφάνιση, επιτυγχάνοντας ισορροπημένες αναλογίες. Οι διακριτικές παγίδες μελάνης συμβάλλουν στη σαφήνεια των χαρακτήρων.

Ο σχεδιασμός της Vercetti υλοποιήθηκε από τον Έλληνα γραφίστα Φίλιππο Φραγκογιάννη σε συνεργασία με τον σχεδιαστή γραμματοσειρών Richard Mandona. Το αποτέλεσμα προέκυψε με την ανασύνθεση τμημάτων της MgOpen Moderna, μιας γραμματοσειράς ανοιχτού κώδικα που δημιουργήθηκε στην Ελλάδα από την εταιρεία Magenta Ltd το 2004.αριστερά|μικρογραφία|Γεωμετρικά χαρακτηριστικά πεζών γραμμάτωνΗ αρχική της έκδοση περιλαμβάνει 325 γλύφους,  συμπεριλαμβανομένων πεζών και κεφαλαίων γραμμάτων, αριθμών, συμβόλων, σημείων στίξης, τόνων, διαλυτικών και συμπλεγμάτων, επιτρέποντας την χρήση της σε όλες τις ευρωπαϊκές γλώσσες που βασίζονται στο λατινικό αλφάβητο.

## Βραβεία
αριστερά|μικρογραφία|Γεωμετρικά χαρακτηριστικά κεφαλαίων γραμμάτωνΗ Vercetti Regular αναγνωρίστηκε με το *Award of Excellence* στην κατηγορία *Typeface Design* του 13ου *Annual Typography Competition*, που διοργανώνει το αμερικανικό περιοδικό Communication Arts.

Ήταν ανάμεσα στα βραβευθέντα έργα του διαγωνισμού *DNA Paris Design Awards 2023*  στην κατηγορία *Typography*, ενώ έλαβε το αργυρό βραβείο στον διαγωνισμό *Graphis Design Awards 2024*. Η ιστοσελίδα *Awwwards* συμπεριέλαβε την Vercetti Regular στις 100 καλύτερες δωρεάν γραμματοσειρές για το 2022.

## Εξωτερικοί σύνδεσμοι

*  Επίσημος ιστότοπος
*  Licence Amicale
*  Δείγμα γραμματοσειράς
*  Fonts In Use (Vercetti)

## Παραπομπές


Κατηγορία:Γραμματοσειρές χωρίς ακρεμόνες
Πράσινοι Οικολόγοι

Οι **Πράσινοι Οικολόγοι** είναι ισπανικό πολιτικό κόμμα που ιδρύθηκε στις 4 Ιουνίου 2011, όταν 35 ισπανικά πράσινα κόμματα συμφώνησαν να συγχωνευθούν στο «Equo». Ξεκίνησε ως ίδρυμα στις 24 Σεπτεμβρίου 2010 με στόχο να γίνει «*ο σπόρος και η πηγή της συζήτησης για την [[πολιτική οικολογία]] και την κοινωνική ισότητα, δημιουργώντας ένα κοινωνικοπολιτικό κίνημα*».

## Ιστορικό
Οι πρώτες εκλογές που συμμετείχαν ήταν οι ισπανικές γενικές εκλογές του 2011, με 216.748 ψήφους (0,9%), καθιστώντας το το 9ο κόμμα με τη μεγαλύτερη υποστήριξη. Το κόμμα ήταν πέμπτο στη Μαδρίτη, ενώ πέτυχε εκπροσώπηση χάρη στον συνασπισμό «Δέσμευση» στη Βαλένθια, στον οποίο συμμετείχε.

Στις εθνικές εκλογές του 2015, το «Equo» μπήκε στη λίστα των Podemos εκλέγοντας τρεις βουλευτές.

Ενόψει των γενικών εκλογών του Νοεμβρίου του 2019, το «Equo» αποχώρησε από το Unidas Podemos και συμφώνησε για εκλογική συγχώνευση με το Más País. Διαφωνώντας με αυτή την απόφαση και πρόθυμος να μείνει με τους Unidas Podemos, ο ιδρυτής του κόμματος Juanxto López de Uralde αποχώρησε και ίδρυσε την Πράσινη Συμμαχία.

Το 2021, το κόμμα αποφάσισε να αλλάξει το όνομά του σε Πράσινοι Οικολόγοι.

## Αποτελέσματα εκλογών

* * Μέσα στο Podemos — En Comú Podem – És el moment – En Marea.
* ** Εντός Unidos Podemos.
* *** Σε συνασπισμό με το Más País.

## Παραπομπές

Κατηγορία:Σοσιαλιστικά κόμματα στην Ισπανία
Αμπελκούρ

Το **Αμπελκούρ** (γαλλικά: *Abelcourt*) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Ωτ-Σον
Μόνικα Μπαρμπάρο

Η **Μόνικα Μπαρμπάρο** (αγγλικά: Monica Barbaro, γεννήθηκε 18 Ιουνίου 1990) είναι Αμερικανίδα ηθοποιός. Είναι γνωστή για τους κινηματογραφικούς της ρόλους στις ταινίες *The Cathedral* (2021), *[[Top Gun: Maverick]]* (2022) και *At Midnight* (2023). Έχει επίσης πρωταγωνιστήσει στις τηλεοπτικές σειρές *Εξωπραγματικό* (2016), *Chicago Justice* (2017), *The Good Cop* (2018) και *FUBAR* (2023).

## Πρώτα χρόνια
Η Μπαρμπάρο γεννήθηκε στις 18 Ιουνίου 1990, στο Σαν Φρανσίσκο. Μεγάλωσε στο Mill Valley της Καλιφόρνια, όπου αποφοίτησε από το Tamalpais High School το 2007.  Οι γονείς της χώρισαν όταν ήταν παιδί. Η Μπαρμπάρο ξεκίνησε να χορεύει από μικρή ηλικία και συνέχισε σπουδάζοντας μπαλέτο. Ενώ παρακολουθούσε μαθήματα υποκριτικής, ολοκλήρωσε πτυχίο χορού στο πανεπιστήμιο Tisch School of the Arts στη Νέα Υόρκη. Μετά την αποφοίτησή της το 2010, αποφάσισε να ασχοληθεί με την υποκριτική και επέστρεψε στο Σαν Φρανσίσκο. Εκεί, έκλεισε μια διαφήμιση, μια ταινία μικρού μήκους, συνδέθηκε με έναν ατζέντη, και παρακολούθησε τη σχολή υποκριτικής του Beverly Hills Playhouse.

## Καριέρα
Η Μπαρμπάρο κέρδισε την προσοχή το 2013 με τον πρωταγωνιστικό της ρόλο στο *It's Not About the Nail*, μια βάιραλ κωμωδία για την επικοινωνία σε έναν γάμο. Ο πρώτος της σημαντικός τηλεοπτικός ρόλος ήταν η απεικόνιση του χαρακτήρα Γιαέλ στη δεύτερη σεζόν της τηλεοπτικής σειράς *Lifetime UnREAL*.  Μετά το *UnREAL*, η Μπαρμπάρο εντάχθηκε στο καστ του δράματος του NBC *Chicago Justice* στο οποίο υποδύθηκε την Άννα Βαλντές.  Το 2018, έπαιξε επίσης την Cora Vasquez στο The Good Cop του Netflix, μαζί με τον Τζος Γκρόμπαν και τον Τόνι Ντάνζα. Μεταξύ 2018 και 2019, η Μπαρμπάρο είχε ένα επαναλαμβανόμενο μέρος στη κωμική σειρά του ABC *Splitting Up Together*. Στο blockbuster του 2022 *[[Top Gun: Maverick]]*, η Μπαρμπάρο υποδύθηκε την υπολοχαγό Νατάσα "Phoenix" Τρέις, μια ναυτική αεροπόρο.

Την επόμενη χρονιά, η Μπαρμπάρο πρωταγωνίστησε στη ρομαντική κομεντί *At Midnight* (2023). Η ταινία έλαβε μικτές κριτικές για την ιστορία της, αλλά η Μπαρμπάρο αναγνωρίστηκε για την ερμηνεία της. Η *[[San Francisco Chronicle]]* δήλωσε «Η Μπαρμπάρο... αποδεικνύει με φαινομενικά αβίαστη γοητεία ότι μπορεί να κουβαλήσει μια ρομαντική κομεντί». 

Το 2023, ανακοινώθηκε ότι θα υποδυόταν την ακτιβίστρια και φολκ τραγουδίστρια Τζόαν Μπαέζ στη βιογραφική ταινία *A Complete Unknown*, σε σκηνοθεσία του Τζέιμς Μάνγκολντ, του Μπόμπ Ντίλαν, με πρωταγωνιστή τον Τιμοτέ Σαλαμέ.

## Φιλμογραφία

### Κινηματογράφος

### Τηλεόραση

### Βιντεοπαιχνίδια

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Articles with hCards
Περιφέρεια Μπατκέν

Η **Περιφέρεια Μπατκέν** (; ) είναι μια Περιφέρεια (oblast) του Κιργιστάν. Διοικητικό και πολιτιστικό κέντρο  αλλά και πρωτεύουσα της περιοχής της είναι το Μπατκέν. Η Περιφέρεια Μπατκέν οριοθετείται στα ανατολικά από την Περιφέρεια Ος, στα νότια, δυτικά και βόρεια από το Τατζικιστάν και στα βορειοανατολικά από το Ουζμπεκιστάν. Το βόρειο τμήμα της Περιφέρειας αποτελεί τμήμα της επίπεδης και γεωργικά ανεπτυγμένης κοιλάδας Φεργκάνα. Μορφολογικά, η γη ανυψώνεται προς τα βουνά των νότιων συνόρων με το Τατζικιστάν, τα όρη Αλάι στα ανατολικά και την οροσειρά Τουρκεστάν στα δυτικά. Η συνολική έκταση της Περιφέρειας είναι 17.048 km2 (6.582 τετραγωνικά μίλια) και αποτελεί το 8,5% της συνολικής έκτασης της χώρας . Ο μόνιμος πληθυσμός της περιοχής εκτιμάται ότι ήταν 570.900 τον Ιανουάριο του 2023. Η περιοχή έχει σημαντικές μειονότητες Ουζμπέκων (14,5% το 2022) και Τατζίκων (6,9% το 2022).
## Ιστορία
Η Περιφέρεια Μπατκέν δημιουργήθηκε στις 15 Οκτωβρίου 1999, με την απόσπαση του δυτικότερου τμήματος της Περιφέρειας Ος.. Αυτό ήταν εν μέρει ως απάντηση στις δραστηριότητες του Ισλαμικού Κινήματος για το Ουζμπεκιστάν (IMU), που διέθετε βάσεις στο γειτονικό Τατζικιστάν. Το 1999 απήγαγαν μια ομάδα Ιαπώνων γεωλόγων και το 2000 μερικούς Αμερικανούς ορειβάτες. Στα δύο χρόνια των συγκρούσεων, σκοτώθηκαν 49 Κιργίζιοι στρατιώτες. Επιπλέον, υπήρξε και μια επίθεση σε συνοριακό φυλάκιο του Τατζικιστάν τον Μάιο του 2006, η οποία πιθανώς όμως να σχετιζόταν με τη διακίνηση ναρκωτικών. 
## Διοικητική υποδιαίρεση
Η Περιφέρεια Μπατκέν υποδιαιρείται διοικητικά σε τρεις πόλεις περιφερειακής σημασίας (Μπατκέν, Κιζίλ-Κιγιά και Σουλουκτού) και σε τρεις επαρχίες:

## Τουρισμός
Τα βουνά στο νότιο τμήμα της Περιφέρειας προσφέρονται για εξαιρετική, αν και μεγάλου βαθμού δυσκολίας αναρρίχηση, με κυριότερα το **Pyramid** [5.509 μέτρα] και το **Pik Skalistiy** [5.621 μέτρα]. Τον Αύγουστο του 2000, η περιοχή έλαβε διεθνούς προσοχής αφού μια ομάδα ορειβατών, συμπεριλαμβανομένου του αναγνωρισμένου ορειβάτη Τόμι Κάλντγουελ, πιάστηκε όμηρος από μια ομάδα Ουζμπέκων ανταρτών που συνδέονται με το Ισλαμικό Κίνημα του Ουζμπεκιστάν ενώ βρισκόταν σε μια αποστολή στην κοιλάδα Καρά-Σου. Μιλώντας για το τοπίο της κοιλάδας, ο Κάλντγουελ την περιέγραψε ως «απίστευτα όμορφη». Ο τουρισμός εξακολουθεί να είναι υποανάπτυκτος στην ευρύτερη περιοχή, σε σύγκριση με το υπόλοιπο Κιργιστάν.  Τα τελευταία χρόνια, η κυβέρνηση έχει δείξει ενδιαφέρον για την ανάπτυξη της περιοχής και πολλοί ξένοι έχουν καταφέρει να την επισκεφτούν με τη βοήθεια των τοπικών αρχών. Η κοντινή οροσειρά Τουρκεστάν αναφέρεται συχνά ως «Ασιατική Παταγονία» από τους τοπικούς οδηγούς βουνού και πεζοπορίας, λόγω των πλαγιών από γρανίτη και την ανέγγιχτη ερημιά που χαρακτηρίζουν την περιοχή.
## Παραπομπές


## Εξωτερικές πηγές

* Laurence Μίτσελ, Το Κιργιστάν, Το Bradt Ταξιδιωτικούς Οδηγούς, 2008
* Επίσημη ιστοσελίδα της Περιφέρειας Μπατκέν (στα ρωσικά)

Μπατκεν
ΕΟΕ

Η συντομογραφία **ΕΟΕ** μπορεί να αναφέρεται:

* στην Ελληνική Ολυμπιακή Επιτροπή, επιτροπή για την εκπροσώπηση της Ελλάδας στη Διεθνή Ολυμπιακή Επιτροπή
* στην Ελληνική Ορνιθολογική Εταιρεία, περιβαλλοντική μη κυβερνητική οργάνωση στην Ελλάδα που ασχολείται με τη μελέτη και προστασία των άγριων πουλιών
* στην Ελληνική Οφθαλμολογική Εταιρεία, μη κερδοσκοπικό επιστημονικό σωματείο με σκοπό την προαγωγή της οφθαλμολογίας στην Ελλάδα
Αμπανκούρ (Νορ)

Το **Αμπανκούρ** (, ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Βασίλης Φλωρίδης

O **Βασίλης Φλωρίδης** (Σταυροχώρι Κιλκίς, 1960) είναι Έλληνας ανώτατος δικαστικός, ο οποίος από τον Ιούλιο του 2023 υπηρετεί ως αντιεισαγγελέας του Αρείου Πάγου.

Γεννήθηκε το 1960 στο Σταυροχώρι Κιλκίς, όπου μεγάλωσε και πέρασε τα παιδικά του χρόνια. Ολοκλήρωσε με άριστα τις εγκύκλιες σπουδές του στο Κιλκίς. Είναι αριστούχος απόφοιτος της Νομικής Σχολής του ΑΠΘ και κατέχει δύο μεταπτυχιακά διπλώματα στο ποινικό δίκαιο και την εγκληματολογία, όπως και στο Ευρωπαϊκό δίκαιο. 

Αδελφός του είναι ο πολιτικός, πρώην υπουργός κυβερνήσεων του ΠΑΣΟΚ και σήμερα υπουργός Δικαιοσύνης, Γιώργος Φλωρίδης.

## Καριέρα

Έγινε γνωστός το 2006 όταν με δική παραγγελία του στην αστυνομία απαίτησε να συλληφθούν οι πρωαίτιοι ταραχών στο ΑΠΘ και το Πανεπιστήμιο Μακεδονίας, οι οποίοι έκαιγαν πανεπιοστημιακούς χώρους του ΑΠΘ, αγνοώντας παντελώς το πανεπιστημιακό άσυλο. Υποστήριξε νομικά ότι «*το άσυλο προστατεύει μόνο τη διδασκαλία και όχι το έγκλημα*». 

Διετέλεσε αθλητικός εισαγγελέας το 2005 και εισηγήθηκε τότε νόμο για την καταπολέμηση της βίας στα γήπεδα, επανομαζόμενος και ως *ιδιώνυμο*.

Το 2011, επί κυβέρνησης Παπαδήμου, ο Φλωρίδης ανέλαβε θέση στη διοίκηση της Ενιαίας Ανεξάρτητης Αρχής Ελέγχου των Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων.

Το 2016 άσκησε ποινική δίωξη για την ανθρωποκτονία του κτηνοτρόφου Δ. Γραικού, ο οποίος είχε θαφτεί από τον δολοφόνο μαζί με το αυτοκίνητό του και παρέμενε θαμμένος επί τρία χρόνια. Η υπόθεση είχε μάλιστα μπει στο αρχείο από τους εισαγγελείς.

## Παραπομπές


## Εξωτερικοί σύνδεσμοι
* Ο Εισαγγελέας Εφετών Βασίλης Φλωρίδης για την οπαδική βία σε ημερίδα της ΕΑΥΘ πηγή: *youtube.com*
* Βασίλης Φλωρίδης: «Το άσυλο είναι μια Ελληνική εφεύρεση»  
* Άρθρο 16 του Συντάγματος: η ντροπή της δημοκρατίας μας πηγή: *kathimerini.gr* 

Κατηγορία:Έλληνες δικαστικοί
Γκομπάλντ του Μπορντώ

Ο **Γκομπάλντ** ή *Γκουντομπάλντ*  (απεβ. μετά το 998) ήταν αρχιεπίσκοπος του Μπορντώ από το 989 έως το τέλος του. Ήταν ο *episcopus Gasconum*, επίσκοπος των Γασκώνων, από το 978, κρατώντας τo επισκοπικό αξίωμα σε όλες τις έδρες της Γασκώνης. 

## Βιογραφία
Ήταν ο 3ος γιος του Σάντσο Δ΄ της Γασκώνης και έτσι αδελφός του Σάντσο Ε΄ και του Γουλιέλμου Β΄, διαδοχικών δούκων της Γασκώνης.

Το 977 ίδρυσε ξανά το μοναστήρι του Λα Ρεόλ (La Réole). Αυτός και ο αδελφός του Γουλιέλμος Β΄ είχαν από κοινού τον πλήρη έλεγχο της εκκλησιαστικής και κοσμικής διοίκησης της Γασκώνης, κάτι που επέτρεψε στο δουκάτο να ευημερήσει και να επανέλθει στην ιστορία -μετά από μια περίοδο αφάνειας- κατά τη διάρκεια της διακυβέρνησής τους. Ο Γκ[ουντ]ομπάλντ ανυψώθηκε τελικά στο αρχιεπισκοπικό αξίωμα του Μπορντώ. Αφιέρωσε το μοναστήρι στο Μαϊλέζαϊς (Maillezais).

Τον Ιούνιο του 989 ηγήθηκε της συνόδου του Σαρού (Charroux), στην οποία ανακηρύχθηκε για πρώτη φορά η ειρήνη (εκεχειρία) του Θεού. Απήγγειλε αφορισμό σε όλους εκείνους που λεηλάτησαν εκκλησίες, επιτέθηκαν στους κληρικούς, ή λήστεψαν φτωχούς χωριάτες. 

## Πηγές
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.
* Τζόρνταν, Γουίλιαμ Τσέστερ . *Η Ευρώπη στον Μεσαίωνα* . Λονδίνο: Viking, 2003.

## Σημειώσεις

Κατηγορία:Αρχιεπίσκοποι του Μπορντό
Σάντσο Ε΄ Σάντσεθ της Γασκώνης

Ο **Σάντσο Ε΄ Σάντσεθ,** βασκικά: *Antso Sancion*, γασκωνικά: *Sans Sancion,* γαλλικά: *Sanche Sancion*,  (απεβ. π. 961 ) ήταν για λίγο δούκας της Γασκώνης από το τέλος τού πατέρα του, Σάντσο Δ΄, μεταξύ 950 και 955 μέχρι το τέλος του. 

## Βιογραφία
Ήταν ένας νόθος γιος, του οποίου η κυριαρχία δεν κράτησε πολύ, ώσπου απεβίωσε χωρίς κληρονόμο, για να τον διαδεχθεί ο αδελφός του Γουλιέλμος Β΄ Σάντσεθ.

Υπάρχει κάποια διαφωνία ως προς το όνομα αυτού εδώ του διαδόχου του Σάντσο Δ΄. Ορισμένες πηγές δίνουν δύο γιους, έναν μεγαλύτερο που ονομάζεται Γκαρθία και έναν νεότερο που ονομάζεται Σάντσo, τοποθετώντας το τέλος του τελευταίου πριν από τη διαδοχή του Γουλιέλμου Β΄, και κάνοντας τον Γκαρθία κληρονόμο του πατέρα τους.  Είναι πιθανώς απλώς μία σύγχυση στα ονόματα: ο γιος που διαδέχθηκε τον Σάντσο Δ΄ ονομαζόταν είτε Γκαρθία είτε Σάντσo.

## Σημειώσεις


Κατηγορία:Δούκες της Γασκώνης
Demeter: Η Αφύπνιση του Κακού

Το ***Demeter: Η Αφύπνιση του Κακού*** (πρωτότυπος αγγλικός τίτλος: *The Last Voyage of the Demeter*) είναι Αμερικανική υπερφυσική ταινία τρόμου του 2023 σε σκηνοθεσία από τον Άντρε Όβερνταλ, από σενάριο των Μπράγκι Φ. Σκουτ Τζούνιορ και Χακ Όλκεγουιζ. Είναι προσαρμογή του μυθιστορήματος του 1897 ''Δράκουλας''. Πρωταγωνιστούν οι Κόρεϊ Χόκινς, Έιλινγκ Φραντσιόζι, Λίαμ Κάνιγχαμ, και Ντέιβιντ Νταστμάλτσιαν.

Το *Demeter: Η Αφύπνιση του Κακού* κυκλοφόρησε κινηματογραφικά στις Ηνωμένες Πολιτείες Αμερικής στις 11 Αυγούστου του 2023, από την Universal Pictures. Έλαβε μικτά σχόλια από τους κριτικούς.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες παραγωγής DreamWorks
Κατηγορία:Ταινίες τοποθετημένες σε πλοία
Κατηγορία:Ταινίες γυρισμένες στο Βερολίνο
Κατηγορία:Ταινίες γυρισμένες στη Μάλτα
Κατηγορία:Ταινίες παραγωγής Universal Pictures
Κατηγορία:Αμερικανικές ταινίες της δεκαετίας 2020
Κατηγορία:Ταινίες τοποθετημένες στο Λονδίνο
Σάντσο ΣΤ΄ Γουλιέλμος της Γασκώνης

Ο **Σάντσο ΣΤ΄ Γουλιέλμος**, βασκικά: *Antso Gilen*, γαλλικά: *Sanche Guillaume*, γασκωνικά: *Sans Guilhem*, ισπανικά: *Sancho Guillén,* (απεβ. στις 4 Οκτωβρίου 1032) ήταν δούκας της Γασκώνης από το 1009 έως το τέλος του. Η βασιλεία του είναι πιο αξιοσημείωτη για την ανανέωση των δεσμών της Γασκώνης με την Ισπανία.

## Βιογραφία
Ήταν γιος του Γουλιέλμου Β΄ Σάντσεθ και της Ουρράκα της Ναβάρρας και συγγενής του Σάντσο Γ΄ της Nαβάρρα και πέρασε ένα μέρος της ζωής του στην αυλή αυτού του βασιλιά στην Παμπλόνα. Έλαβε μέρος και στην Ανακτάκτηση. Είναι πιθανό να υπέβαλε ακόμη και τη Γασκώνη στην επικυριαρχία της Ναβάρρας. Το 1010 εμφανίστηκε μαζί με τον Σάντσο Γ΄, τον Ροβέρτο Β΄ της Γαλλίας και τον Γουλιέλμο Ε΄ της Aquitaine στο Σαιν-Ζαν-ντ'Ανζελί. Σίγουρα δεν απέδωσε ποτέ φόρο υποτέλειας στον βασιλιά της Γαλλίας.

Το 1027 γνώρισε τον Γουλιέλμο Ε΄ στο Μπλάγ (Blaye) και επέλεξαν από κοινού τον Γοδεφρείδο Β΄, έναν Φράγκο, ως αρχιεπίσκοπο του Μπορντώ, το οποίο είχε γίνει η πρωτεύουσα της Γασκώνης κατά τη διάρκεια της βασιλείας του Σάντσο Γ΄. Είχε παντρέψει την αδελφή του Μπρίσκα με τον χήρο δούκα Γουλιέλμο Ε΄, και όταν ο Σάντσο ΣΤ΄ απεβίωσε χωρίς διαδόχους το 1032, τα παιδιά τού δούκα της Ακουιτανίας από αυτόν τον 2ο γάμο κληρονόμησαν τη Γασκώνη.

## Πηγές
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.
* Lewis, Archibald R. *The Development of Southern French and Catalan Society, 718–1050* . University of Texas Press: Austin, 1965.
* Zurita, Gerónimo . *Anales de la Corona de Aragón I* . Επιμέλεια: Antonio Ubieto Arteta και Desamparados Pérez Soler. Βαλένθια: 1967.

Κατηγορία:Δούκες της Γασκώνης
Σάντσο Β΄ Σάντσεθ της Γασκώνης

Ο **Σάντσο Β΄ Σάντσεθ**, γαλλ.: Sancho II Sánchez ή Sans II Sancion,  (απεβ. κάπου μεταξύ 854 και 864) διαδέχθηκε τον αδελφό του Aθνάρ Σάντσεθ ως κόμης της *Vasconia Citerior* (Γασκώνης) το 836, παρά τις αντιρρήσεις του βασιλιά Πεπίνου Α΄ της Ακουιτανίας .

## Βιογραφία
Μετά το τέλος του Πεπίνου Α΄ το 838, η σύγχυση τύλιξε τη νότια Γαλατία. Οι περισσότεροι κόμητες της Ακουιτανίας εξέλεξαν τον Πεπίνο Β' ως βασιλιά τους, αλλά ο βασιλιάς Λουδοβίκος Α΄ ο Ευσεβής, παρακινούμενος από τη σύζυγό του Ιουδήθ, διένειμε το τεράστιο βασίλειό του στο Βορμς τον Μάιο του 839, παραχωρώντας όλη την Ακουιτανία, τη Γασκώνη, τη Σεπτιμανία και την Ισπανική Μαρκιωνία στον μικρότερο γιο του Κάρολο Β΄ τον Φαλακρό. Ο Λουδοβίκος Α΄ έστειλε έναν βασιλικικό στρατό στο Λιμουζέν και στη συνέχεια εγκατέστησε τον γιο του στο Πουατιέ. Οι οπαδοί του Πεπίνου ηττήθηκαν και ο Λουδοβίκος Α΄ προχώρησε στον διορισμό νέων κομητών σε νέες περιοχές. Ένας Σεγκουέν διορίστηκε στο Μπορντώ για να αντιμετωπίσει τον Σάντσo Β΄, ενεργώντας τώρα ουσιαστικά μόνος.

Ο Σεγκουέν διορίστηκε *[[Δουκάτο της Γασκώνης|dux Wasconum]]* από τον Λουδοβίκο Α΄ τον Ευσεβή: δηλαδή, δούκας της μαρκιωνίας που φρουρούσε τα σύνορα με τους Γασκώνους, με επικεφαλής τον Σάντσo Β΄, πιθανότατα Βάσκος ο ίδιος. Ο Σεγκουέν σκοτώθηκε αργότερα το ίδιο έτος σε μία μάχη ενάντια στους Βίκινγκς . Το 848 το Μπορντώ έμεινε χωρίς αρχηγό, μετά την αποχώρηση των Βίκινγκς. Δεν είναι γνωστό με βεβαιότητα αν ο Σάντσο Β΄ κατέλαβε την πόλη, αλλά σίγουρα είναι πιθανό. Ο ιστορικός Φέρντιναντ Λοτ υποθέτει ότι ο Σάντσο Β΄ προτάθηκε ακόμη και ως δούκας στη Λιμόζ ή στην Ορλεάνη από τον Κάρολο Β΄ τον Φαλακρό εκείνη τη χρονιά.  Σίγουρα υπέβαλε μέχρι το 850.  Με τον κουνιάδο του Εμενόν, κόμη του Περιγκόρ, σύζυγο της αδερφής του Σάντσας, ο Σάντσο Β΄ συνελήφθη από τον αντιφρονούντα Μαυριτανό αρχηγό Μουσά. Ο Κάρολος Β΄ διαπραγματεύτηκε την απελευθέρωσή τους και με τη σειρά του ο Σάντσο Β΄ παραδόθηκε τον Πεπίνο Β', όταν ο τελευταίος κατέφυγε στη Γασκώνη τον Σεπτέμβριο του 852 

Το 864 ή πριν, ο Σάντσο Β΄ απεβίωσε, και το δουκάτο της Γασκώνης πέρασε στον ανιψιό του Άρνολντ, γιο του Εμενόν. Ο μετέπειτα δούκας Γκαρθία Β΄ Σάντσεθ  μπορεί να ήταν γιος του.

## Σημειώσεις

## Πηγές


### Πρωταρχικές
* Pertz, G, επιμ. *Chronici Fontanellensis fragmentum* στη Μον. Γερ. Ιστορ. Scriptores, Vol. II.
* Pertz, G, επιμ. *Chronicum Aquitanicum* στη Δευτ. Γερ. Ιστορ. Scriptores, Vol. II.
* Waitz, E, εκδ. *Annales Bertiniani* . Ανόβερο: 1883.

### Δευτερεύουσες
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.
* Lewis, Archibald R. *The Development of Southern French and Catalan Society, 718 &#x2013; 1050* . University of Texas Press: Austin, 1965.

Κατηγορία:Δούκες της Γασκώνης
Heart of Stone (ταινία, 2023)

Το ***Heart of Stone*** είναι Αμερικανική κατασκοπική ταινία δράσης του 2023 σε σκηνοθεσία από τον Τομ Χάρπερ από σενάριο των Γκρεγκ Ράκα και Άλισον Σκρόντερ. Πρωταγωνιστούν οι Γκαλ Γκαντότ, Άλια Μπχάτ, Σόφι Οκονέντο, και Ματίας Σβαϊγκχέφερ.

Το *Heart of Stone* κυκλοφόρησε στο Netflix στις 11 Αυγούστου του 2023. Έλαβε μικτά σχόλια από τους κριτικούς.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Ταινίες του Netflix
Κατηγορία:Αμερικανικές θρίλερ ταινίες δράσης
Κατηγορία:Αμερικανικές κατασκοπικές ταινίες
Κατηγορία:Ταινίες γυρισμένες στην Ισλανδία
Κατηγορία:Ταινίες γυρισμένες στο Ηνωμένο Βασίλειο
Κατηγορία:Ταινίες της Skydance Media
Κατηγορία:Αμερικανικές ταινίες της δεκαετίας 2020
Αθνάρ Σάντσεθ της Γασκώνης

Ο **Aznar** (ή **Asnar**) **Sánchez,** βασκικά: *Aznar Antso*, , γασκωνικά: *Aznar Sans*, λατιν.: *Asenarius*, (απεβ. το 836) ήταν δούκας της Γασκώνης  από το 820. Ήταν ο υποτιθέμενος γιος του Σάντσο Α΄ της Γασκώνης, αν και έχει ταυτιστεί με τον Aθνάρ Α΄ Γκαλίντεθ, κόμη της Αραγόνας.

## Βιογραφία
Το 824, σύμφωνα με τον *Βίο Χλωδοβίκου* (*[[Vita Hludowici]])*, οι κόμητες Aθνάρ και Aίβλος (*Eblus atque Asenarius* *comites*) οδήγησαν έναν στρατό ενάντια στην επαναστατημένη Παμπλόνα. Σύμφωνα με τα Χρονικά του βασιλείου των Φράγκων *([[Annales regni Francorum]])* του Άινχαρντ, αυτοί (οι *Aeblus et Asinarius comites*) έφεραν μαζί τους μεγάλο πλούτο. Ηττήθηκαν σε ένα «δεύτερο Ρονσεβάλ (Roncesvalles)»  και η Παμπλόνα κέρδισε την ανεξαρτησία της, ενώ οι δύο κόμη αιχμαλωτίστηκαν. Ο Aθνάρ, ωστόσο, ως συγγενής (*consanguineus*) των απαγωγέων του, σύμφωνα με τον Βίο Χλωδοβίκου, αφέθηκε ελεύθερος.

Ο Αθνάρ περιήλθε σε ρήξη με τον διάδοχο του Βερεγγκάριου στη μαρκιωνία της Γοτθίας, τον Βερνάρδο της Σεπτιμανίας. Το 828 η Γασκώνη επαναστάτησε. Το 836 ο Αθνάρ σκοτώθηκε (είχε έναν φρικτό θάνατο).

## Παραπομπές


Κατηγορία:Δούκες της Γασκώνης
Σάντσο Α΄ της Γασκώνης

Ο **Σάντσο Α΄**, αγγλ.: *Sancho I López ή Lupus Sancho,* επίσης *Lupo*, βασκικά: *Antso Otsoa*  Γαλλικά: *Sanche Loup*, γασκωνικά: *Sans Lop*) ήταν δούκας της Γασκώνης μεταξύ των ετών 801 και 812.

## Βιογραφία
Η καταγωγή του είναι άγνωστη, αλλά η ονοματολογία και η χρονολογία δείχνουν ότι μπορεί να ήταν γιος του Λούπου Β'.  Αυτό είναι ιδιαίτερα πιθανό, εάν οι πρώτοι δούκες της Γασκώνης πρέπει να θεωρηθούν συγγενείς.

Ο Σάντσο Α΄ εμφανίζεται για πρώτη φορά (ως Lupus Sancho) στο ιστορικό αρχείο με τον τίτλο *[[Δουξ|dux]]* "των Βασκόνων".  Αυτό σημαίνει ότι ήταν σχεδόν σίγουρα Βάσκος. Ήταν αρχηγός του στρατού του Λουδοβίκου Α΄ του *Ευσεβούς,* που πολιόρκησε και κατέλαβε τη Βαρκελώνη το 801. Πιθανότατα ήταν ο αρχηγός του αποσπάσματος της Γασκώνης. Ο Ερμόλδος Νίγκερ τον επαινεί σε ένα ποίημα ως *τροφή* του Καρλομάγνου, υποδεικνύοντας ίσως ότι μεγάλωσε στην Αυλή του Φράγκου βασιλιά.  Αυτό οδήγησε σε εικασίες ότι αρχικά στάλθηκε από τον Καρλομάγνο για να ειρηνεύσει τους Γασκώνoυς, και να είναι ο δούκας τους: ένας διορισμένος από τον Φράγκο βασιλιά. 

Ήταν ο πιθανός μεγαλύτερος αδελφός του Λούπους Σεντούλε, του Σεγκουέν Α΄, και του Γκαρσάντ (Γκαρθία) και πατέρας του Aθνάρ και του Σάντσο Β΄. Είναι πιθανό ότι η Σάντσα, η σύζυγος του Eμενόν, ήταν κόρη ή εγγονή του. Ο Σάντσο Α΄ απεβίωσε σε άγνωστη ημερομηνία πριν από το 812, και πιθανότατα τον διαδέχθηκε ο αδελφός του Σεγκουέν. Είναι ο περίφημος πατέρας της Ντουόντα.

## Σημειώσεις

## Πηγές
* Κόλινς, Ρότζερ. *Οι Βάσκοι* . Blackwell Publishing: Λονδίνο, 1990.
* Άινχαρντ . ''Annales Regni Francorum'' .
* Lewis, Archibald R. *[http://libro.uca.edu/lewis/index.htm The Development of Southern French and Catalan Society, 718 &#x2013; 1050]* . University of Texas Press: Austin, 1965.
* Αστρονομος . *[http://www.intratext.com/X/LAT0459.HTM Vita Hludovici imperatoris]*, εκδ. G. Pertz, κεφ. 2, στη Δευτ. Γεν. Ιστορ. Scriptores, II, 608.
* *Χρονικό του Μωισάκ* .
* Ermoldus Nigellus . *Carmina in honorem Hludovici*, εκδ. E. Dummier, I, στη *Μον.* *Γερ.* *Ιστορ.* *Σεναριογράφοι* , Ι, 472-475.
* Sedycias, João. ''História da Língua Espanhola'' .
* Monlezun, Jean Justin. ''Histoire de la Gascogne'' . 1864.

Κατηγορία:Δούκες της Γασκώνης
Red, White & Royal Blue

Το ***Red, White & Royal Blue*** είναι Αμερικανική ταινία του 2023 σε σκηνοθεσία από τον Μάθιου Λόπεζ. Πρωταγωνιστούν οι Τέιλορ Ζάκαρ Περέζ και Νίκολας Γκάλιτζιν. Κυκλοφόρησε στις 11 Αυγούστου του 2023 στο Amazon Prime Video

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2023
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές πολιτικές κωμικές ταινίες
Κατηγορία:Αμερικανικές ρομαντικές κωμικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες τοποθετημένες στο Λονδίνο
Κατηγορία:Ταινίες τοποθετημένες στην Ουάσινγκτον, Π.Κ.
Κατηγορία:Ταινίες γυρισμένες στο Ηνωμένο Βασίλειο
Κατηγορία:Αμερικανικές ταινίες της δεκαετίας 2020
Κατηγορία:Ταινίες της Amazon MGM Studios
On Thorns I Lay

Οι **On Thorns I Lay** είναι μια ελληνική μπάντα μεταλλικής death-doom και gothic metal, που ιδρύθηκε στην Αθήνα το 1992. Η μπάντα γνώρισε μια ορισμένη επιτυχία στα τέλη της δεκαετίας του 1990 με τα άλμπουμ τους Orama και Crystal Tears. Η μπάντα, πολύ ποικίλη σε ό,τι αφορά τις εμπνεύσεις, πέρασε από διάφορες στυλιστικές φάσεις μέσα από τα άλμπουμ της. , ξεκινώντας με το brutal death metal στις πρώτες τους μέρες, στη συνέχεια περνώντας σε ένα συμφωνικό στυλ death doom blackened με το πρώτο τους Extended Play (EP) με το όνομα Phlebotomy, και στη συνέχεια υιοθετώντας ένα προσωπικό στυλ ατμοσφαιρικού doom-death στα πρώτα τους άλμπουμ και το gothic metal αργότερα με τα επόμενα άλμπουμ τους. Οι On Thorns I Lay είναι μέρος αυτού του πρώτου μεγάλου κύματος του γοτθικού ντουμ (μαζί με τους Theatre of Tragedy, Tristania και The Sins of Thy Beloved) που συστημάτισαν την αρχή της αντίθεσης των φωνών, γνωστή ως στυλ "ομορφιά και τέρας", που έγινε δημοφιλές προς το τέλος της δεκαετίας του 1990. Ο κοινωνιολόγος Φαμπιάν Χάιν, ένας ερευνητής και ειδικός στις μελέτες του μέταλ, κατατάσσει το συγκρότημα ανάμεσα στους πρωτοπόρους της ανάπτυξης αυτού που αναφέρεται γενικά ως 'Atmospheric Metal', δίπλα σε συγκροτήματα όπως οι Tiamat και The Gathering . Επηρεασμένοι από τους Katatonia, μεταξύ άλλων, στράφηκαν στις αρχές της δεκαετίας του 2000 προς ένα πιο απολυταρχικό και εσωστρεφές ροκ-μεταλ στυλ που είναι πιο απλό.

Η μπάντα παρέμεινε αδρανής το 2006 για σχεδόν δέκα χρόνια. Επανενώθηκαν το 2015 και επανήλθαν στο doom-death στυλ των αρχικών τους ημερών. Έχουν κυκλοφορήσει τρία άλμπουμ από την επανένωσή τους, και ένα νέο άλμπουμ είναι προγραμματισμένο για τον Οκτώβριος του 2023. Είναι αξιοσημείωτο το γεγονός ότι η ομάδα βίωσε μια διασπορά το 2021-2022. Αρκετά από τα μέλη της, συμπεριλαμβανομένου του τραγουδιστή, του κιθαρίστα και του πρώην ντράμερ που είχαν αποχωρήσει από το συγκρότημα, ανασυνδέθηκαν με τον αρχικό τους συγκρότημα, τους, επανενεργοποιώντας έτσι μια προηγούμενη εκδοχή της ομάδας, κάτω από την οποία κυκλοφόρησαν επίσης έναν δίσκο το 2023.

## Δισκογραφία
**Studio album**

* *Sounds of Beautiful Experience* (1995)
* *Orama* (1997)
* *Crystal Tears* (1999)
* *Future Narcotic* (2000)
* *Angeldust* (2002)
* *Egocentric* (2003)
* *Precious Silence* (2004-2011) (μη κυκλοφορημένο άλμπουμ, αλλά διαθέσιμο σε απευθείας σύνδεση, στο Soundcloud, θα επεξεργαστεί, επεξεργαστεί και ανακατασκευαστεί στη συνέχεια για να δημιουργηθεί ένα νέο άλμπουμ από αυτό: *Eternal Silence*)
* *Eternal Silence* (2015)
* *Aegean Sorrow* (2018)
* *Threnos* (2020)
* *On Thorns I Lay* (2023)

**EP**

* "Dawn Of Grief" (ΕΡ υπό το παλαιό του όνομα Phlebotomy) (1993)

## Παραπομπές


Κατηγορία:Gothic metal συγκροτήματα
Κατηγορία:Doom metal συγκροτήματα
Κατηγορία:Ελληνικά heavy metal συγκροτήματα
Κατηγορία:Ελληνικά melodic death metal συγκροτήματα
Κατηγορία:Ελληνικά death metal συγκροτήματα
Κατηγορία:Ελληνικά gothic metal συγκροτήματα
Κατηγορία:Μουσικά συγκροτήματα από την Αθήνα
NGC 823

Ο **[[Νέος Γενικός Κατάλογος|NGC]] 823** είναι φακοειδής γαλαξίας χωρίς κεντρική «ράβδο» στον αστερισμό Κάμινο. Εκτιμάται πως απέχει περίπου 194 εκατομμύρια έτη φωτός από τον Γαλαξία μας και πως έχει διάμετρο περίπου 100 χιλιάδων ετών φωτός. Ανακαλύφθηκε στις 14 Οκτωβρίου 1830 από τον αστρονόμο Τζων Χέρσελ (John Herschel).

## Υπερκαινοφανής
Στις 23 Νοεμβρίου 2022 ανακαλύφθηκε στον γαλαξία αυτόν ένας υπερκαινοφανής Τύπου Ia που ονομάστηκε **SN 2022abid**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κάμινος (αστερισμός)
0823
08093
1782
Σάντσο Γ΄ Μιτάρα της Γασκώνης

Ο **Σάντσο Γ΄** *Μιτάρα***,** αγγλ.: *Sancho III, βασικά:* *Sanzio*, *Santio*, *Sanxo*, *Santzo*, *Santxo* ή *Sancio,* , γασκωνικά: *Sans* (έζησε τέλη 9ου αι.), που ονομάζεται **Mitarra** (από τα αραβικά σημαίνει «τρόμος» ή «ο τρομερός»), **Menditarra** (που σημαίνει «ο ορειβάτης» στα βασκικά), ήταν δούκας της Γασκώνης σε μία πολύ σκοτεινή περίοδο της ιστορίας της μεταξύ 864 και 893. Πιθανότατα ήταν δούκας από το 872 έως το 887.  Είναι τυλιγμένος σε μυστήριο και θρύλο, αλλά θεωρείται μεγάλος μαχητής της Ανάκτησης, που εκλέχθηκε στη θέση του καθώς η Καρολίγγεια δύναμη εξασθένησε από τους γηγενείς Γασκώνους .

Η γενεαλογία του είναι ασαφής, αλλά πιθανότατα ήταν γιος του Σάντσο Β΄ Σάντσεθ. Υπάρχει μεγάλη σύγχυση μεταξύ των πηγών σχετικά με την ταυτότητα του Σάντσo Γ΄ Μιτάρα. Κάποιοι δίνουν αυτό το παρωνύμιο στον Σάντσο Β΄, ενώ κάποιοι το δίνουν στον Σάντσο Γ΄. Κάποιοι αποκαλούν τον δεύτερο **Mιτάρα Σάντσo** και τον αποκαλούν γιο του πρώτου. Φαίνεται πιθανό ότι αυτοί οι δύο Σάντσο έχουν σχέση. Οι γενεαλογίες ενός «φαντασμαγορικού» χαρακτήρα του αποδίδουν μία καστιλιανική καταγωγή. 

Κατά τη διάρκεια της βασιλείας του Σάντσο Γ΄, η Γασκώνη έγινε *de facto* ανεξάρτητη, χωρίς να χρωστάει πίστη στον βασιλιά της Γαλλίας. Εγκατέστησε τους Βίκινγκς στις εκβολές των Aντούρ και τους έθεσε υπό έλεγχο. Τον διαδέχθηκε είτε ο γιος του (πιθανότατα) είτε ο αδελφός του, Γκαρθία Β' Σάντσεθ.

## Σημειώσεις


## Πηγές
* Κόλινς, Ρότζερ . *Οι Βάσκοι* . Blackwell Publishing: Λονδίνο, 1990.
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.
* Sedycias, João. ''História da Língua Espanhola'' .

Κατηγορία:Οίκος της Γασκώνης
Κατηγορία:Δούκες της Γασκώνης
Kawanishi E7K

Το **Kawanishi E7K** (ονομασία του Ιαπωνικού Αυτοκρατορικού Ναυτικού: «**Αναγνωριστικό Υδροπλάνο Τύπου 94**», συμμαχική ονομασία αναφοράς: «**Alf**»)  ήταν τριθέσιο υδροπλάνο αναγνωριστικό αεροσκάφος της δεκαετίας του 1930.

## Σχεδιασμός και ανάπτυξη
Το 1932 το Αυτοκρατορικό Ναυτικό ζήτησε από την Kawanishi να αναπτύξει το αεροσκάφος που θα αντικαθιστούσε τα Kawanishi E5K. Το αεροσκάφος που προέκυψε ήταν το E7K1, ένα διπλάνο με πτέρυγες ίσου εκπετάσματος το οποίο προωθούνταν από ένα υδρόψυκτο δωδεκακύλινδρο εν σειρά κινητήρα Hiro Τύπου 91 των 620&nbsp;hp. Το πρωτότυπο πραγματοποίησε την παρθενική του πτήση στις 6&nbsp;Φεβρουαρίου 1933 και παραδόθηκε στο Ναυτικό για δοκιμές τρεις μήνες αργότερα. Αξιολογήθηκε σε σύγκριση με το ανταγωνιστικό Aichi AB-6 που είχε σχεδιαστεί προκειμένου να καλύψει την ίδια ανάγκη και αφού επικράτησε εντάχθηκε σε υπηρεσία στις αρχές του 1935.

Οι εντυπώσεις των πληρωμάτων ήταν θετικές, όμως υπήρχαν ζητήματα αξιοπιστίας του κινητήρα. Από κάποιο σημείο και μετά χρησιμοποιήθηκε ο ισχυρότερος Hiro 91, όμως τα ζητήματα αξιοπιστίας παρέμειναν. Το 1938 η κατασκευάστρια παρουσίασε το βελτιωμένο E7K2 που διέθετε τον ισχυρότερο αστεροειδή κινητήρα Mitsubishi Zuisei 11. Η πρώτη πτήση ενός E7K2 έλαβε χώρα τον Αύγουστο του έτους αυτού, ενώ η έκδοση αυτή επίσης εντάχθηκε σε υπηρεσία με το Ναυτικό.

## Επιχειρησιακή ιστορία
Η χρήση των E7K ήταν εκτενής μέχρι και την είσοδο της Ιαπωνίας στον Β΄ Παγκόσμιο Πόλεμο, όποτε τα E7K1 μεταφέρθηκαν σε δευτερεύοντες ρόλους. Τα Ε7Κ2 παρέμειναν σε υπηρεσία με μονάδες πρώτης γραμμής μέχρι και το 1943, ενώ αεροσκάφη και των δύο εκδόσεων χρησιμοποιήθηκαν σε αποστολές καμικάζι στα καταληκτικά στάδια του Πολέμου του Ειρηνικού.

## Εκδόσεις

; E7K1
:Πρώτη έκδοση παραγωγής με κινητήρα Hiro Τύπου 91 των 520&nbsp;hp. Παρήχθησαν 183 μονάδες.
; E7K2
:Έκδοση με κινητήρα Mitsubishi Zuisei 11. Κατασκευάστηκαν περίπου 350 μονάδες.

## Χρήστες
; Ιαπωνία
* Αεροπορική Υπηρεσία του Ιαπωνικού Αυτοκρατορικού Ναυτικού

## Δείτε επίσης

;Συγκρίσιμα αεροσκάφη
* Aichi AB-6

## Παραπομπές


## Βιβλιογραφία
*  (new edition 1987 by Putnam Aeronautical Books, .)
* 
* Unknown Author. *[[The Illustrated Encyclopedia of Aircraft]] (Part Work 1982-1985)*. Orbis Publishing, 1982–1985.

## Εξωτερικοί σύνδεσμοι
* 

Κατηγορία:Αεροσκάφη Kawanishi
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Β' Παγκοσμίου Πολέμου
Κατηγορία:Υδροπλάνα
Κατηγορία:Αναγνωριστικά αεροσκάφη
Σεγκυέν Α΄ της Γασκώνης

Ο **Σεγκυέν Α΄**, γαλλ.: *Seguin I Lupo*  ήταν δούκας της Γασκώνης από το 812 έως το 816,  όταν ο Λουδοβίκος Α΄ ο Ευσεβής τον καθαίρεσε «λόγω της απεριόριστης αλαζονείας και των πονηρών τρόπων του», σύμφωνα με τους σύγχρονους Φράγκους χρονικογράφους.  Οι «Βάσκοι πέρα από τον Γαρούνα (Garonne) και γύρω από τα Πυρηναία» επαναστάτησαν ενάντια στην απομάκρυνση τού δούκα τους, αλλά ο Φράγκος βασιλιάς έλαβε την υποταγή των επαναστατών στο Νταξ.  Ο αυτοκράτορας διέσχισε τα Πυρηναία και «τακτοποίησε θέματα» στην Παμπλόνα (σύμφωνα με τον *[[Vita Hludovici|Βίο Χλωδοβίκου [Vita Hludovici]]]*).  Αυτό θα μπορούσε να σημαίνει ότι η Γασκώνη της εποχής του Σεγκυέν ήταν πέραν των Πυρηναίων, δηλαδή περιλάμβανε εδάφη και στις δύο πλευρές των βουνών.

Ένας κόμης του Μπορντώ (ηγεμόνας της «χώρας των Βουρδιγάλων», ή *pagus Burdegalensis*) που διορίστηκε από τον Καρλομάγνο το 778 είχε το ίδιο όνομα, Σεγκυέν, και μπορεί να ήταν το ίδιο πρόσωπο. Ο δούκας ήταν πιθανώς καταγωγής Γασκώνων (Βάσκων), αν και ο *Βίος Χλωδοβίκου* τον αποκαλεί "της φυλής των Φράγκων " (*ex gente Francorum*). Αφού υπέταξε τους Βάσκους και έλαβε την υποταγή του δούκα Λούπου το 768–769, ο Καρλομάγνος επινόησε το 778 μία εδαφική αναδιοργάνωση, με σκοπό να υπονομεύσει το εγγενές τάγμα της Βασκωνίας (Γασκώνης) και την εξουσία του Λούπου Β΄ με την (επαν)ίδρυση κομητειών. Ο Σεγκυέν διορίστηκε κόμης στο Μπορντώ, πιθανώς από αντίπαλη οικογένεια του δούκα Λούπους Β'. Μπορεί να ήταν αδελφός του Σάντσο Α΄, του Λούπου Γ΄ και του Γκαρσάντ (ή Γκαρσεάντ) και πιθανότατα ήταν ο πατέρας του Σεγκυέν Β΄. Δεν ήταν, όπως έχει υποστηριχθεί κατά καιρούς, ο προπάτορας της Οίκου των Χιμένεθ, που κυβέρνησε το βασίλειο της Ναβάρρας (905–1234).

## Σημειώσεις

## Εξωτερικοί σύνδεσμοι
* Monlezun, Jean Justin. ''Histoire de la Gascogne'' . 1846.

Κατηγορία:Οίκος της Γασκώνης
Κατηγορία:Δούκες της Γασκώνης
NGC 908

Ο **[[Νέος Γενικός Κατάλογος|NGC]] 908** είναι σπειροειδής γαλαξίας χωρίς κεντρική «ράβδο» στον αστερισμό Κήτος. Ανακαλύφθηκε το 1786 από τον αστρονόμο Ουίλιαμ Χέρσελ (William Herschel) και εκτιμάται πως απέχει 56 εκατομμύρια έτη φωτός από τη Γη. Είναι ο κύριος γαλαξίας της ομώνυμης ομάδας γαλαξιών που περιλαμβάνει επίσης τους NGC 899, NGC 907, and IC 223.

Έντονος είναι ο σχηματισμός νέων αστέρων στον NGC 908, γεγονός που τον καθιστά αστρογόνο γαλαξία. Έχει τρεις βραχίονες, εκ των οποίων οι δύο έχουν ασυνήθιστη μορφολογία. Επίσης έχει λαμπερό κεντρικό γαλαξιακό εξόγκωμα. Ο αυξημένος ρυθμός γέννησης νέων αστέρων σε συνδιασμό με την ιδιόμορφη μορφολογία των βραχιόνων του δεικνύουν ότι ο NGC 908 αλληλεπίδρασε βαρυτικά με άλλο γαλαξία στο παρελθόν, παρόλο που σήμερα δεν εντοπίζεται κάποιος.

## Υπερκαινοφανείς
Έχουν παρατηρηθεί δύο υπερκαινοφανείς στον NGC 908: ο **SN 1994ai** (Τύπου&nbsp;Ic) and  και ο **SN 2006ce** (Τύπου&nbsp;Ia).

## Παραπομπές


## Αναφορές

## Εξωτερικοί σύνδεσμοι
*

Κατηγορία:Σπειροειδείς γαλαξίες
Κατηγορία:Κήτος (αστερισμός)
Κατηγορία:Αστρογόνοι γαλαξίες
0908
09057
-04-06-035
Σεγκυέν Β΄ της Γασκώνης

Ο **Σεγκυέν Β΄**, γαλλ.: *Seguin II*  (απεβ. το 846), που ονομαζόταν **Mostelanicus**, ήταν ο κόμης του Μπορντώ και του Σαίντε από το 840, και δούκας της Γασκώνης από το 845. Ήταν εγιος (ή εγγονός) του Σεγκουέν Α΄, του δούκα που διορίστηκε από τον Καρλομάγνο.

## Βιογραφία
Όταν ο Λουδοβίκος Α΄ ο *Ευσεβής* υπέταξε την Ακουιτανία και την πήρε από τον επαναστάτη εγγονό του Πεπίνο Β' το 839, άρχισε να τη χωρίζει σε κομητείες για όσους του ήταν πιστοί. Ο Σεγκουέν Β΄ ήταν ένας από τους νέους κόμητες. Ήταν πιθανώς η πρόθεση του βασιλιά των Φράγκων να εγκαταστήσει έναν δούκα με τοπικές διασυνδέσεις, για να αντισταθμίσει τη δύναμη του Σάντσο Β΄ Σάντσεθ, του τοπικού ηγέτη της φατρίας που αντιτάχθηκε τόσο στον Πεπίνο Β΄, όσο και στη συνέχεια στον Λουδοβίκο Α΄.

Ο Σεγκουέν Β΄ συνέχισε να υποστηρίζει τον Λουδοβίκο Α΄ μέχρι το τέλος του και στη συνέχεια τον διάδοχό του στη Δύση, τον Κάρολο Β΄ τον *Φαλακρό*, αλλά η πίστη του στον τελευταίο αμφιταλαντεύτηκε και πήγε στο πλευρό του Πεπίνου Β΄. Βραβεύτηκε με τον τίτλο του *dux Wasconum* &#x2014;δούκα της Γασκώνης&#x2014; που πιθανώς αναφερόταν στη μαρκιωνία των Φράγκων κατά των Γασκώνων του Σάντσo. Το φθινόπωρο του 845 ο Σεγκουέν βάδισε ενάντια στους Βίκινγκς που επιτέθηκαν στο Μπορντώ και στο Σαίντε, αλλά συνελήφθη και θανατώθηκε.

## Σημειώσεις

## Βιβλιογραφία
* Monlezun, Jean Justin. ''Histoire de la Gascogne'' . 1846.
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.

Κατηγορία:Δούκες της Γασκώνης
Κατηγορία:Οίκος της Γασκώνης
Λούπος Γ΄ Σεντούλε της Γασκώνης

Ο **Λούπος Γ΄**, γαλλ.: Lupo III Centule, βασκικά: *Otsoa Wasco*, γαλλικά: *Loup Centulle*, γασκωνικά: *Lop Centullo*, λατινικά: *Lupus Centullus*, ισπανικά: *Lope* ή *Lobo Centulo*, καταλανικά: *Llop Centule* (απεβ. π. 820) ήταν δούκας της Γασκώνης για λίγο, από το 1888  μέχρι την εκτόπισή του από τον Πεπίνο Α' της Ακουιτανίας το 819. 

## Βιογραφία
Ήταν είτε γιος τού Γκαρθία Α΄ είτε του Σεντούλε, αδελφού του Σάντσο Α΄.

Ο Λούπος Γ΄ ήταν επαναστάτης της Γασκώνης ενάντια στην εξουσία του Πεπίνου στην Ακουιτανία. Το 818 το τέλος του Γκαρθία άφησε ένα κενό εξουσίας στη Γασκώνη, το οποίο ο Λούπος Γ΄ προσπάθησε να καλύψει. Ωστόσο, ο Πεπίνος απάντησε γρήγορα και μπήκε στη Γασκώνη, εκδίδοντας δίπλωμα στο Καστιγιόν-συρ-Ντορντόν τον επόμενο χρόνο. Καθαίρεσε επίσημα τον Λούπο Γ΄ και έστειλε τον Βερεγγάριο της Τουλούζης και τον Γκερέν του Ωβέρν στην περιοχή, για να τον απομακρύνουν από την εξουσία. Ο Λούπος Γ΄ αντικαταστάθηκε από τον Aθνάρ Σάντσεθ, ο οποίος ανέλαβε την εξουσία και στην Αραγόνα.

## Πηγές
* Higounet, Charles. *Μπορντό μενταγιόν le haut moyen ηλικίας* . Μπορντό, 1963.
* Lewis, Archibald R. *The Development of Southern French and Catalan Society, 718–1050* . University of Texas Press: Austin, 1965.
* Zurita, Gerónimo . *Anales de la Corona de Aragón I* . Επιμέλεια: Antonio Ubieto Arteta και Desamparados Pérez Soler. Βαλένθια: 1967.

Κατηγορία:Δούκες της Γασκώνης
Κατηγορία:Οίκος της Γασκώνης
Γκαρθία Α΄ Χιμένεθ της Γασκώνης

Ο **Γκαρθία Χιμένεθ,** βασκικά: *Gartzia Semeno*, γασκωνικά: *Gassia Semen*, γαλλικά: *Garsias* and *Garsie Siguin,* ήταν δούκας της Γασκώνης ως ηγέτης των Γκασκώνων από το 816 έως το τέλος του το 818. 

## Βιογραφία
Διαδέχτηκε τον Σεγκυέν Α', τον οποίο καθαίρεσε ο Λουδοβίκος Α΄ ο *Ευσεβής* το 816 και ο Γκαρθία Α΄ εξελέγη στη θέση του.

## Πηγές


Κατηγορία:Δούκες της Γασκώνης
Κατηγορία:Οίκος της Γασκώνης
NGC 4051

Ο **[[Νέος Γενικός Κατάλογος|NGC]] 4051** είναι ενδιάμεσος σπειροειδής γαλαξίας στον αστερισμό Μεγάλη Άρκτο. Ανακαλύφθηκε στις 6 Φεβρουαρίου 1788 από τον αστρονόμο Τζων Χέρσελ (John Herschel) και ανήκει στο Σμήνος γαλαξιών της Μεγάλης Άρκτου.

Πρόκειται για γαλαξία Σίφερτ με έντονη εκπομπή ακτίνων Χ. Παρόλα αυτά στις αρχές του 1998 ο δορυφόρος Beppo-SAX σταμάτησε να εντοπίζει εκπομπές ακτίνων Χ, ενώ τον Αύγουστο του 1998 επανήλθαν στα συνήθη επίπεδα.

## Υπερμαζική μελανή οπή
Στον NGC 4051 υπάρχει υπερμαζική μελανή οπή, η μάζα της οποίας εκτιμάται πως είναι περίπου 1,73 εκατομμύρια ηλιακές μάζες.

## Υπερκαινοφανείς
Τρεις υπερκαινοφανείς έχουν παρατηρηθεί στον NGC 4051: ο **SN 1983I** (Τύπου&nbsp;Ic), ο **SN 2003ie** (Τύπου II) και ο **SN 2010br** (Τύπου Ib/c).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Μεγάλη Άρκτος
Κατηγορία:Γαλαξίες Σίφερτ
4051
38068
07030
Κατηγορία:Σμήνος της Μεγάλης Άρκτου
+08-22-059
D-Γαλακτουρονικό οξύ

Το **D-γαλακτουρονικό οξύ** είναι οργανικό μονοσακχαριτικό οξύ, το οποίο αποτελεί μια οξειδωμένη μορφή της -γαλακτόζης, που είναι ένας διαδεδομένος μονοσακχαρίτης στη φύση και απαντάται συνήθως στις ημικυτταρίνες. 

Είναι το κυρίαρχο δομικό συστατικό στις πηκτίνες, όπου συχνά απαντάται ως πολυμερικό πολυγαλακτουρονικό οξύ. Στην ανοιχτή του μορφή, περιέχει μια ομάδα αλδεΰδης στη θέση άνθρακα C1 και μια ομάδα καρβοξυλικού οξέος στη θέση άνθρακα C6. 

Άλλες οξειδωμένες μορφές της -γαλακτόζης είναι το -γαλακτονικό οξύ (με καρβοξυλική ομάδα στο C1) και μεσογαλακταρικό οξύ (πιο γνωστό ως βλεννικό οξύ) (με δύο καρβοξυλικές ομάδες στις θέσεις άνθρακα C1 και C6). 

Η εν λόγω ένωση χαρακτηρίζεται επίσης ως ουρονικό οξύ ή ως εξουρονικό οξύ. Τα φυσικά απαντώμενα ουρονικά οξέα είναι τα εξής, -γλυκουρονικό οξύ, -γαλακτουρονικό οξύ, -ιδουρονικό οξύ και -μαννουρονικό οξύ.

## Παραπομπές


Κατηγορία:Οργανικά οξέα
Αντάλρικ της Γασκώνης

Ο **Αντάλρικ**, γαλλ.: *Adalric* (έζησε τέλη 8ου αι.) ήταν πιθανώς ένας Βάσκος  άρχοντας στα τέλη του 8ου αι. στη Γασκώνη. Ορισμένοι μελετητές τον έχουν αποκαλέσει πιθανό δούκα της Γασκώνης.

## Βιογραφία
Ήταν πιθανός γιος του Λούπου Β' της Γασκώνης. Μετά το τέλος του Λούπου Β΄, ο Aντάλρικ έλεγχε τη δυτική Γασκώνη, συμπεριλαμβανομένης της Κάτω Ναβάρρας, του Μπεάρν και του Μπιγκόρ.  Ο αδελφός του Σάντσο Α΄ ήλεγχε την ανατολή.

## Βιογραφία
Το 788 αιχμαλώτισε τον Σορσό (Chorso) της Τουλούζης και τον έβαλε να ορκιστεί ταπεινωτικό όρκο, είτε στον εαυτό του είτε στον Λούπο Β'. Μετά από αυτό, ο Σορσό αφέθηκε ελεύθερος, αλλά ο Καρλομάγνος τον απέλυσε από τη θέση του. Αυτό το περιστατικό γεννά την ιδέα ότι ο Ant;alrik ήταν στην πραγματικότητα ένας ανεξάρτητος Βάσκος δούκας στη Γασκώνη, αν και άλλοι τον θεωρούν ως αντίπαλο στους καρολίδες κόμη.

Σύμφωνα με το πλαστό Καταστατικό του Αλαόν, ο Aντάρικ συνελήφθη από τις δυνάμεις του Καρλομάγνου και εξορίστηκε στην Hispania, και αργότερα σκοτώθηκε στη μάχη.  Αυτός ο καταστατικός χάρτης τον αναφέρει επίσης ως πατέρα των Σεγκυέν Α΄ του Μπορντώ και Σεντούλ. Οι σχέσεις του είναι, μάλιστα, άγνωστες.

## Σημειώσεις

## Πηγές
* Κόλινς, Ρότζερ. *Οι Βάσκοι* . Blackwell Publishing: Λονδίνο, 1990.
* "Astronomus", *[http://www.intratext.com/X/LAT0459.HTM Vita Hludovici imperatoris]*, εκδ. G. Pertz, κεφ. 2, στη Δευτ. Γεν. Ιστορ. Scriptores, II, 608.
* Monlezun, Jean Justin. ''Histoire de la Gascogne'' . 1864.

Κατηγορία:Δούκες της Γασκώνης
Κατηγορία:Οίκος της Γασκώνης
Καρκίνος ήπατος

**Ο καρκίνος του ήπατος** είναι καρκίνος που ξεκινά από το ήπαρ. Ο καρκίνος που έχει εξαπλωθεί στο ήπαρ από άλλη εστία, γνωστός ως ηπατική μετάσταση, είναι πιο συχνός από αυτόν που ξεκινά στο ήπαρ. Τα συμπτώματα του καρκίνου του ήπατος μπορεί να περιλαμβάνουν διόγκωση ή πόνο στη δεξιά πλευρά κάτω από το θώρακα, πρήξιμο στην κοιλιά, κίτρινη απόχρωση του δέρματος, εύκολο μελάνιασμα του δέρματος, απώλεια βάρους και αδυναμία.

Η κύρια αιτία καρκίνου του ήπατος είναι η κίρρωση λόγω ηπατίτιδας Β, ηπατίτιδας C ή αλκοόλ .  Άλλες αιτίες περιλαμβάνουν την αφλατοξίνη, τη μη αλκοολική λιπώδη νόσο του ήπατος και την παρασίτωση του ήπατος από τρηματώδεις σκώληκες. Οι πιο συνηθισμένοι τύποι είναι το ηπατοκυτταρικό καρκίνωμα (HCC), το οποίο αποτελεί το 80% των περιπτώσεων, και το χολαγγειοκαρκίνωμα. Λιγότερο συνηθισμένοι τύποι περιλαμβάνουν το βλεννώδες κυστικό νεόπλασμα και το ενδοπορικό θηλώδες νεόπλασμα των χοληφόρων .  Η διάγνωση μπορεί να υποστηριχθεί με εξετάσεις αίματος και απεικονιστικό έλεγχο, και επιβεβαιώνεται με βιοψία ήπατος.

Στα προληπτικά μέτρα περιλαμβάνονται η ανοσοποίηση κατά της ηπατίτιδας Β και η θεραπεία όσων έχουν μολυνθεί από ηπατίτιδα Β ή C. Σε άτομα με χρόνια ηπατική νόσο συνιστάται προληπτικός προσυμπτωματικός έλεγχος. Οι θεραπευτικές επιλογές μπορεί να περιλαμβάνουν χειρουργική επέμβαση, στοχευμένη θεραπεία και ακτινοθεραπεία. Σε ορισμένες περιπτώσεις, μπορεί να γίνει αντιμετώπιση με θερμική κατάλυση, εμβολισμό ή μεταμόσχευση ήπατος. Μικρές διογκώσεις στο ήπαρ πρέπει να παρακολουθούνται στενά.

Ο πρωτοπαθής καρκίνος του ήπατος είναι παγκοσμίως ο έκτος συχνότερος καρκίνος (6%) και η δεύτερη σε συχνότητα κύρια αιτία θανάτου από καρκίνο(9%).  Το 2018, εκδηλώθηκε σε 841.000 άτομα και οδήγησε σε 782.000 θανάτους.  Το 2015, 263.000 θάνατοι από καρκίνο του ήπατος οφείλονταν στην ηπατίτιδα Β, 245.000 στη χρήση αλκοόλ και 167.000 στην ηπατίτιδα C. .  Οι άνδρες προσβάλλονται συχνότερα από καρκίνο ήπατος σε σύγκριση με τις γυναίκες. Η διάγνωση γίνεται συχνότερα σε άτομα ηλικίας 55 έως 65 ετών.  Το ποσοστό πενταετούς επιβίωσης είναι 18,4 % στις Ηνωμένες Πολιτείες, και 40,4% στην Ιαπωνία.

## Παραπομπές

Κατηγορία:Σελίδες με μη επιθεωρημένες μεταφράσεις
Αμβρόσιος Χαρκόβου

Ο **Αρχιεπίσκοπος Αμβρόσιος**, κατά κόσμο **Αλεξέι Ιωσήφοβιτς Κλιουτσάρεφ** (ρωσ. Архиепископ Амвросий, Алексей Иосифович Ключарёв, 17 Μαρτίου 1820 – 3 Σεπτεμβρίου 1901), ήταν ιεράρχης της Ρωσικής Ορθόδοξης Εκκλησίας, συγκεκριμένα Αρχιεπίσκοπος Χαρκόβου και νωρίτερα Επίσκοπος Ντμίτροφ.

Ο Αμβρόσιος-Αλεξέι γεννήθηκε στην πόλη Αλεξάντροφ, στο τότε Κυβερνείο του Βλαντίμιρ της Ρωσικής Αυτοκρατορίας, και ο πατέρας του Ιωσήφ ήταν ιερέας, ενώ και η μητέρα του Μαρία το γένος Σελέζνεβα καταγόταν επίσης από ιερατική οικογένεια. Ο Αμβρόσιος σπούδασε στην Εκκλησιαστική Σχολή του Περεσλάβλ, κατόπιν στη Θεολογική Σχολή «Βηθανία» (όπου επίσης διακρίθηκε) και τέλος στη Θεολογική Ακαδημία της Μόσχας, μετά την οποία το 1844 με πτυχίο θεολογίας διορίσθηκε στη Σχολή «Βηθανία» ως καθηγητής της λογικής, της ψυχολογίας και της λατινικής γλώσσας. Στην Ακαδημία της Μόσχας επηρεάσθηκε από τις διαλέξεις του Μητοπολίτη και μετέπειτα Αγίου Φιλαρέτου, και του Ιννοκεντίου της Αλάσκας. Το 1845 εγκρίθηκε και μεταπτυχιακή εργασία του και έλαβε τον τίτλο του καθηγητή.

Το 1860 πέθανε η σύζυγός του και ο πεντάχρονος γιος τους. Την ίδια χρονιά ίδρυσε θρησκευτικό περιοδικό. Τότε περίπου ήρθε πολύ κοντά στον Ιννοκέντιο, ο οποίος εκτιμούσε ιδιαίτερα τις διανοητικές ικανότητές του και τον προσέλκυσε στο ιεραποστολικό έργο. Κατόπιν επιμονής του, ο χήρος πλέον Κλιουτσάρεφ έγινε ιερομόναχος στις 7 Νοεμβρίου 1877 με το όνομα Αμβρόσιος (στη μνήμη του Αγίου Αμβροσίου Μεδιολάνων) και την επόμενη ημέρα του δόθηκε ο τίτλος του αρχιμανδρίτη.

Στις 15 Ιανουαρίου 1878 χειροτονήθηκε Επίσκοπος Μοζάισκ, στη συνέχεια, στις 6 Απριλίου 1878, έγινε Επίσκοπος Ντμίτροφ, ενώ μετά τον θάνατο του Ιννοκεντίου (Μητροπολίτη Μόσχας από το 1868) και μέχρι την άφιξη του νεοδιορισθέντος Μητροπολίτη Μακαρίου στη Μόσχα, ο Αμβρόσιος διοικούσε προσωρινά ως τοποτηρητής (βικάριος) και τη Μητρόπολη της Μόσχας (1879). Στις 22 Σεπτεμβρίου 1882 διορίστηκε Επίσκοπος Χαρκόβου και Αχτίρσκ, διαδεχόμενος τον Ιουστίνο, ο οποίος ανέλαβε την Επισκοπή Ποδολίας και Μπράτσλαβ. Στις 20 Μαρτίου 1886 η Επισκοπή Χαρκόβου αναβαθμίσθηκε σε αρχιεπισκοπή και ο Αμβρόσιος απέκτησε τον τίτλο του αρχιεπισκόπου.

Στη Μητρόπολη του Χαρκόβου ο Αμβρόσιος ομογενοποίησε την εκκλησιαστική μουσική, αποκατέστησε δύο μονές, δημιούργησε 62 νέες ενορίες, ίδρυσε πολλά εκπαιδευτικά και φιλανθρωπικά ιδρύματα, καθώς και ιεραποστολικό συμβούλιο για την καταπολέμηση των αιρέσεων. Απεβίωσε σε ηλικία 81 ετών, στην εξοχική αρχιεπισκοπική κατοικία κοντά στο Χάρκοβο. Στον αρχιεπισκοπικό θρόνο τον διαδέχθηκε ο Φλαβιανός, κατά κόσμο Νικολάι Ν. Γκοροντέτσκυ.

## Παραπομπές


## Πηγές
* Βλασ. Ιω. Φειδά: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 712

Αμβροσιος Χαρκοβου
Κατηγορία:Χάρκοβο